- Hvis man skal studere et fag fem år og derefter beskæftige sig inden for samme i et langt arbejdsliv, så er det vigtigt, at man vælger noget, som man er passioneret omkring og ikke brænder ud, fortsætter han.

Investering og forbrug

I 2013 offentliggjorde Produktivitetskommissionen en række anbefalinger til, hvordan Danmark får mere ud af de 145 milliarder kroner, der årligt postes i det danske uddannelsessystem.

Kritikken gik på, at de unge i alt for høj grad valgte med hjertet og ikke med hjernen. Det var en væsentlig årsag til, at Danmark gennem mange år har haft en for lav vækst i produktiviteten, lød det fra kommissionen.

Læs også : Faktatjek: Tidligere uddannelsesminister snubler i fakta om uddannelsesloft

Mads Lundby Hansen fra Cepos opfordrer til skrappere midler, så uddannelse ikke anses som et forbrugsgode, men som en investering.

- Jeg mener, de unge skal have lov at vælge selv. Men jeg mener også, at vi har brug for sundere incitamenter, end dem vi har i dag. Den ekstra skat på høj løn bør fjernes. Jeg mener også, der bør indføres brugerbetaling på 5.000 kroner per semester. Det skaber en tilskyndelse til at se uddannelse som en investering frem for bare forbrug, siger han.

- Forbrugstanken medfører mindre velstand herhjemme, end hvis de unge i højere grad valgte uddannelser, der giver høj produktivitet, fortsætter han.

Magistre har højest arbejdsløshed